Λεύκιος Σκριβώνιος Λίβων

Αρκετοί άνδρες πληβείοι ονομάζονταν Λεύκιοι Σκριβώνιοι Λίβωνες, λατινικά: Lucius Scribonius Libo κατά τη διάρκεια της Ρωμαϊκής Δημοκρατίας και της Ρωμαϊκής Αυτοκρατορίας. Ήταν μέλη του γένους των Σκριβωνίων.

 Λ. Σκριβώνιος Λίβων Ι (πραίτωρ το 204 π.Χ.) 
Ο Λ. Σ. Λίβων Ι ήταν τριβούνος των πληβείων (tribune του plebs) το 216 π.Χ., κατά τη διάρκεια του Β' Καρχηδονιακού Πολέμου. Όταν προέκυψε ένα ερώτημα σχετικά με την εξαγορά των Ρωμαίων αιχμαλώτων, παρέπεμψε το θέμα στη Σύγκλητο.  Ήταν ένας από τους τρεις, που διορίστηκαν άνδρες της Τράπεζας (triumviri Μensarii), μία επιτροπή που δημιουργήθηκε από τη νομοθεσία Lex Minucia, πιθανώς για να αντιμετωπίσει την έλλειψη αργύρου.  Το πλήρες φάσμα των οικονομικών τους δραστηριοτήτων είναι ασαφές.  Ήταν πραίτωρ για τους ξένους (praetor peregrinus) το 204 και στάλθηκε στην Εντεύθεν των Άλπεων Γαλατία. 

 Λ. Σκριβώνιος Λίβων ΙΙ (τριβούνος το 149 π.Χ.) 
Ο Λ. Σ. Λίβων ΙΙ ήταν τριβούνος των πληβείων  το 149 π.Χ. Κατηγόρησε τον Σέρβιο Σουλπίκιο Γάλβα για το ότι σκότωνε με απάτη τους Λουζιτανούς, κάτι που διέπραξε κατά τη διάρκεια της εκεί διοίκησής του. Μπορεί να ήταν ο Σκριβώνιος που καθαγίασε το φρέαρ του Σκριβόνιου (puteal Scribonianum), το οποίο αναφέρεται συχνά από τους αρχαίους συγγραφείς και βρισκόταν στην Αγορά (Forum) κοντά στην Αψίδα του Φαβίου (Arcus Fabianus). Το έλεγαν puteal, καθώς ήταν ανοιγμένο στην κορυφή, σαν πηγάδι. Χρόνια αργότερα επισκευάστηκε και αφιερώθηκε από έναν άλλο Λίβωνα, πραίτορα του 80 π.Χ.

 Λ. Σκριβώνιος Λίβων ΙΙΙ (πραίτωρ το 80 π.Χ.) 
Ο Λ. Σ. Λίβων ΙΙΙ (π. 1ος αι. π.Χ.) ήταν πραίτωρ της πόλης (praetor urbanus) το 80 π.Χ. 

 Λ. Σκριβώνιος Λίβων ΙV (ανήρ του νομοσματοκοπείου το 62 π.Χ.) 
μικρογραφία|300εσ|Δηνάριο του Λ. Σ. Λίβωνα IV, 62 π.Χ. Η θεά Καλή Έκβαση (Bonus Eventus) απεικονίζεται στην εμπρόσθια όψη, ενώ στο πίσω μέρος το φρέαρ του Σκριβώνιου (puteal Scribonianum). Επιγρ.: BON. EVENT. LIBO / PUTEAL SCRIBON.

Ο Λ. Σ. Λίβων ΙV ήταν ένας των τριών ανδρών του νομισματοκοπείου (triumvir monetalis) το 62 π.Χ. Τα δηνάρια που έκοψε φέρουν το φρέαρ του Σκριβώνιου (puteal Scribonianum) και το κεφάλι της θεάς της Καλής Έκβασης (Bonus Eventus), πιθανώς για την καταστολή της Συνωμοσίας της Κατιλίνα.

 Λ. Σκριβώνιος Λίβων V (ύπατος το 34 π.Χ.) 
Ο Λ. Σ. Λίβων V (π. 1ος αι. π.Χ.) ήταν γιος του προηγουμένου, και πιθανώς ο μεγαλύτερος (ή ετεροθαλής) αδελφός της Σκριβωνίας, πρώτης συζύγου τού Οκταβιανού Αυγούστου. Η σύζυγός του ήταν μέλος του γένους των Σουλπικίων.

Όταν ξεκίνησε ο εμφύλιος πόλεμος το 49 π.Χ. τάχθηκε στο πλευρό του Πομπήιου και διοικούσε την Ετρουρία. Στη συνέχεια συνόδευσε τον Πομπήιο στην Ελλάδα. Μετά το τέλος του Bίβουλου, του δόθηκε η διοίκηση του στόλου του Πομπήιου. Κατά τη διάρκεια των εμφυλίου πολέμου που έλαβαν χώρα μετά τη δολοφονία του Ιουλίου Καίσαρα, τάχθηκε στο πλευρό τού γαμπρού του Σέξτου Πομπήιου, που είχε νυμφευτεί την κόρη του Σκριβωνία. Το 40 π.Χ. ο Οκταβιανός Αύγουστος νυμφεύτηκε την αδελφή του. Από τον γάμο απέκτησε το μοναδικό  του παιδί, την Ιουλία την Πρεσβύτερη. Μετά από αυτόν τον γάμο έγινε ειρήνη μεταξύ των τριών ανδρών της Δεύτερης Τριανδρίας και του Π. Σέξτου με τη Συμφωνία του Μισηνού το 39 π.Χ. Μετά την ανανέωση του πολέμου το 36 π.Χ., ο Σκριβώνιος ένιωσε ότι το εγχείρημα είχε χαθεί, και εγκατέλειψε τον Σέξτο.

Το 34 π.Χ. ήταν ύπατος με τον Μάρκο Αντώνιο.

 Λ. Σκριβώνιος Λίβων VI (ύπατος το 16) 
Ο Λ. Σ. Λίβων ΙV (απεβ. 16) ήταν ύπατος το 16. Αυτός ο ευγενής ήταν αδελφός του Mάρκου Σκριβώνιου Λίβωνα Δρούσου, ο οποίος κατηγορήθηκε ότι σχεδίαζε να εξεγερθεί εναντίον του Ρωμαίου Αυτοκράτορα Τιβέριου. Ο Τιβέριος επίσης κατηγόρησε τον Λίβωνα ότι είχε σχεδιάσει μία εξέγερση εναντίον του Αυτοκράτορα, και τον μαχαίρωσε μέχρι θανάτου το 16. Πιθανότατα ήταν γιοι ή εγγονοί από τον πατέρα του Mάρκου Λίβιου Δρούσου Λίβωνα (υιοθετημένος αδελφός της αυτοκράτειρας Λιβίας).  Είναι πιθανό να ήταν ο ανιψιός του Μάρκους Λίβιους που υιοθετήθηκε. 

 Σημειώσεις 

 Εξωτερικοί σύνδεσμοι 
 Additional information about various members of the Scribonius Libo, pages 779-780 Dictionary of Greece and Roman Biography and Mythology[usurped]
 Images of the coins issued by L.S. Libo in 62 BC

Κατηγορία:Ρωμαίοι πολιτικοί